open-index/open-wikipedia-markdown huggingface dataset:
சபர்மதி மாரத்தான்

thumb|right
thumb|2011 ஆம் ஆண்டு பங்கேற்பாளர்கள்

**சபர்மதி மாரத்தான்** (*Sabarmati Marathon*)  என்பது  இந்தியாவின் அகமதாபாத்து நகரத்தில் நடைபெற்ற  வருடாந்திர மாரத்தான்  ஓட்டப் பந்தயமாகும்.  2010 ஆம் ஆண்டு முதல் 2015 ஆம் ஆண்டு வரை சனவரி-பிப்ரவரி மாதங்களில் இப்பந்தயம் நடைபெற்றது.  ஏராளமான உள்ளூர் மற்றும் சில வெளிநாட்டு பங்கேற்பாளர்களை ஈர்த்தது.

## மாரத்தான்
சபர்மதி மாரத்தான் அம்தாவத்து நீண்டதூர ஓட்டப்பந்தய வீரர்கள்  அமைப்புடன் இணைந்து அகமதாபாத் மாநகராட்சியால் ஏற்பாடு செய்யப்பட்டது.  இப்பந்தயம் ஐந்து பிரிவுகளைக் கொண்டிருந்தது. முழு மாரத்தான், அரை மராத்தான்; 7 கிமீ கனவு ஓட்டம்; பார்வையற்றவர்களுக்கான  5 கிமீ ஓட்டம்; மற்றும் சக்கர நாற்காலி ஓட்டம். என்பன அந்த ஐந்து வகைகளாகும். 

## வரலாறு.
2011 ஆம் ஆண்டில், 73 வெளிநாட்டவர்கள் உட்பட 8000 எண்ணிக்கைக்கும் மேற்பட்ட நபர்கள் இந்த நிகழ்வில் பங்கேற்றனர்.

2013 ஆம் ஆண்டு சனவரி மாதம்  6 ஆம் தேதியன்று  நடைபெற்ற 3ஆவது மாரத்தான் போட்டியில், வெளிநாட்டு விளையாட்டு வீரர்கள் உட்பட 15,689 ஓட்டப்பந்தய வீரர்கள் பங்கேற்றனர். 528 பேர் முழு மாரத்தானிலும், 1934 பேர் அரை மராத்தானியிலும், 13,157 பேர் 7கிமீ கனவு ஓட்டத்திலும் பங்கேற்றனர். பார்வையற்றவர்களுக்கான 5 கிமீ ஓட்டத்தில் 53 பேரும், சக்கர நாற்காலி ஓட்டத்தில் 17 பேரும் பங்கேற்றனர். 2013 ஆம் ஆண்டு சனவரி மாதம் 27 ஆம் தேதியன்று ஒரு சைக்ளோத்தான் எனப்படும் மிதிவண்டி பந்தயமும் ஏற்பாடு செய்யப்பட்டது.

மாரத்தானின் நான்காவது பதிப்பு 2014 ஆம் ஆண்டு சனவரி மாதம் 5 ஆம் தேதி ஏற்பாடு செய்யப்பட்டது, சைக்ளோத்தான் 2014 சனவரி 19 ஆம் தேதியன்று நடைபெற்றது. அந்த ஆண்டு சுமார் 17,000 பேர் இந்த நிகழ்வில் பங்கேற்றனர்.

இந்த நிகழ்வின் ஐந்தாவது மற்றும் கடைசி பதிப்பு 2015 ஆம் ஆண்டு பிப்ரவரி மாதம் 15 ஆம் தேதியன்று  நடைபெற்றது.  இதில் சுமார் 7000 பேர் பங்கேற்றனர்.

2017 ஆம் ஆண்டில், அதானி அகமதாபாத் மாரத்தான் பந்தயம் தொடங்கப்பட்டது.  இது சபர்மதி மாரத்தானுக்கு பதிலாக மாற்றப்பட்டது.

## கடந்த கால வெற்றியாளர்கள்

## மேற்கோள்கள்

## வெளி இணைப்புகள்

* சபர்மதி மாரத்தான் அதிகாரப்பூர்வ இணையதளம்  18 October 2012 at the Wayback Machine
பகுப்பு:இந்திய மாரத்தான்கள்
ராமகிருஷ்ணன் சுப்பையா

**ராமகிருஷ்ணன் சுப்பையா** (ஆங்கிலம்; மலாய்: *Ramakrishnan Suppiah*) என்பவர் மலேசிய அரசியல்வாதி; ஜொகூர் மாநில பாக்காத்தான் அரப்பான் (**PH**) நிர்வாகத்தின் கீழ் ஜொகூர் மாநில அமைச்சர் (**EXCO**); மற்றும் பெக்கோக் தொகுதியின் சட்டமன்ற உறுப்பினர் ஆவார். இவர் 2012 முதல் 2015 வரை ஒரு தவணைக் காலத்திற்கு மலேசிய மேலவையில் உறுப்பினர் (செனட்டர்) பதவியையும் வகித்தார்.

மே 2018 முதல் பிப்ரவரி 2020-இல் பாக்காத்தான் அரப்பான் மாநில நிர்வாகம் சரியும் வரையில் ஜொகூர் மாநில அமைச்சர் பதவியையும்; மே 2018 முதல் மார்ச் 2022 வரை ஜொகூர் மாநில சட்டமன்றத்தில், பெக்கோக் தொகுதியின் சட்டமன்ற உறுப்பினர் பதவியையும் வகித்தார்.

## பொது
அவர் பாக்காத்தான் அரப்பான் கூட்டணியின் ஓர் உறுப்புக் கட்சியான ஜனநாயக செயல் கட்சியின் (**DAP**) உறுப்பினராக உள்ளார்.

## பெக்கோக் சட்டமன்றத் தொகுதி
பெக்கோக் சட்டமன்றத் தொகுதியின் 2022-ஆம் ஆண்டு வாக்காளர் எண்ணிக்கை:
* சீனர் **50.1%**
* மலாயர் **29.4%** 
* இந்தியர் **19.3%** 
* பிற இனத்தவர் **1.04%** 
* சபா பூமிபுத்திரா **0.19%**
* சரவாக் பூமிபுத்திரா **0.06%**

## தேர்தல் முடிவுகள்

## மேற்கோள்கள்

## மேலும் காண்க
* பெக்கோக்
* பெக்கோக் சட்டமன்றத் தொகுதி
* லாபிஸ் மக்களவைத் தொகுதி
* மலேசிய இந்திய சட்டமன்ற உறுப்பினர்களின் பட்டியல்

## வெளி இணைப்புகள்

பகுப்பு:வாழும் மக்கள்
பகுப்பு:ஜொகூர் மக்கள்
பகுப்பு:1956 பிறப்புகள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
பகுப்பு:ஜொகூர் மாநில சட்டமன்ற உறுப்பினர்கள்
இயற்பியலில் பெண்கள் பணிக்குழு

**இயற்பியலில் பெண்கள் பணிக்குழு** (*Working Group on Women in Physics*) 1999 ஆம் ஆண்டு அட்லாண்டா  பொதுச் சபை தீர்மானத்தின் மூலம் பன்னாட்டு தூய மற்றும் பயன்பாட்டு இயற்பியல் ஒன்றியத்தின் இயற்பியலில் பெண்கள் குறித்த பணிக்குழு உருவாக்கப்பட்டது.

;குழுவின் பணி: 
*தற்போதைய சூழ்நிலையை ஆராய்ந்து குழு மற்றும் தொடர்பு குழுக்களுக்கு அறிக்கை அளித்தல் 
*இயற்பியலில் பெண்களுக்கான நிலைமையை மேம்படுத்துவதற்கான வழிமுறைகளை பரிந்துரைத்தல்.

இந்தப் பொறுப்பை நிறைவேற்றுவதற்காக, பணிக்குழு, மற்றசெயல்பாடுகளுடன், ஆறு பன்னாட்டு மாநாடுகளை ஏற்பாடு செய்துள்ளது. 2002 ஆம் ஆண்டு பிரான்சு நாட்டின் பாரிசு, பிரேசில் நாட்டின் ரியோ டி செனிரோ, 2005 ஆம் ஆண்டில் தென் கொரியாவின் சியோல், 2008 ஆம் ஆண்டில் தென் ஆபிரிக்காவின் சிடெல்லன்போசு, 2011 ஆம் ஆண்டில் கனடாவில் வாட்டல் லூ, 2014 ஆம் ஆண்டில் ஐக்கிய இராச்சியத்தின் பிரிம்மிங்காம் ஆகியவை இப்பணிக்குழு நடத்திய மாநாடுகளாகும். 
மாநாடுகளில் அறுபதுக்கும் மேற்பட்ட நாடுகளைச் சேர்ந்த குழுக்களைச் சேகரித்து, இயற்பியலில் பெண்களின் உள்ளூர் நிலைமை குறித்த தரவுகளைச் சேகரித்தனர். அமெரிக்க இயற்பியல் நிறுவனத்தின் புள்ளிவிவர ஆராய்ச்சி மையத்தால் மேற்கொள்ளப்பட்ட இயற்பியலாளர்களின் உலகளாவிய கணக்கெடுப்பின் விரிவாக்கத்தையும் மாநாடு ஊக்குவித்தது. பன்னாட்டு தூய மற்றும் பயன்பாட்டு இயற்பியல் ஒன்றியத்தின் பணிக்குழு தற்போது ஒரு புதிய கணக்கெடுப்பை விரிவுபடுத்துவதில் ஈடுபட்டுள்ளது. இது பன்னாட்டு அறிவியல் குழுவால் நிதியளிக்கப்பட்ட அறிவியலில் பாலின இடைவெளி திட்டத்தின்  கட்டமைப்பிற்குள் பிற இயற்கை அறிவியலையும் கணிதத்தையும் உள்ளடக்கும்.
## மேற்கோள்கள்

## வெளி இணைப்புகள்
*IUPAP Working Group website
*Working Group website

பகுப்பு:இயற்பியல் அமைப்புகள்
அபர்ணா சந்திரா

**அபர்ணா சந்திரா** *(Aparna Chandra)* இந்தியாவைச் சேர்ந்த ஓர் ஆடை வடிவமைப்பாளரும், ஒப்பனையாளரும் ஆவார்.

## வாழ்க்கைக் குறிப்பு
அபர்ணா சந்திரா 1971 சனவரி 6 அன்று இந்தியாவில் உள்ள புது தில்லியில் பிறந்தார். இவரின் தாயார் ஆசா குழந்தைகளுக்கான ஆடை வடிவமைப்பாளர் ஆவார். சந்திரா தேசிய ஆடை வடிவமைப்பாளர் தொழில்நுட்ப நிறுவனத்தில் கல்வி பயின்றார். மேலும் இவர் இந்திய வடிவமைப்பாளர் ரோகித் கோசுலாவிடம் பயிற்சியாளராகப் பணியாற்றி வந்தார்.

இவர் தனது படிப்பை முடித்த பிறகு, குறைந்த அளவில் தனது ஆடை ஆடைகளுடன் தனது வடிவமைப்பு பணியைத் தொடங்கினார். இது பத்து ஆண்டுகள் வரை செயல்பட்டது.  அபர்ணா சந்திராவிற்கு இதன்மீது போதுமான ஆர்வம் இல்லாததால் இவர்  மேலும் ஒரு புதுவிதமாக வடிவமைக்கத் தொடங்கினார்.  2015 ஆம் ஆண்டில் எல்லே என்பவர் இவரது வடிவமைப்புகளைப் பற்றி  ஆடம்பரமானதாக இல்லை, ஆனால் எளிமையாக உள்ளது எனத் தெரிவித்துள்ளார். 2014 ஆம் ஆண்டில், இவர் இந்தியாவின் ஆடை வடிவமைப்புத் தலைவராக மீண்டும் பிராண்டான நிக்கோபரில் திரும்பினார்.  2018 செப்டம்பர் மாதம் அபர்ணா சந்திராவின் புதுவிதமான தனி வடிவமைப்புகள் வெளியிடப்பட்டது.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:ஆடைகலன் வடிவமைப்பாளர்கள்
அபோய்நகர்

**அபோய்நகர்** (*Abhoynagar*) இந்தியாவின் திரிபுரா மாநிலத்திலுள்ள அகர்தலாவில் இருக்கும் ஒரு நகரம் ஆகும். அபய்நகர், அபைநகர், அபாய்நகர் போன்ற பெயர்களாலும் இந்நகரம் அழைக்கப்படுகிறது. திரிபுராவில் உள்ள மெய்டேய் மக்கள் முக்கியமாக இந்த இடத்தில் தங்கள் பாரம்பரிய தெய்வமான புதிபாவை வணங்குகிறார்கள். திரிபுராவில் மாநில அளவிலான லை அரோபா திருவிழாவைக் கொண்டாடுகிறார்கள்.  திரிபுரா அரசாங்கம் இத்திருவிழாவிற்கு அதிகாரப்பூர்வ அரசு விடுமுறையும் அங்கீகரிக்கிறது. வரலாற்று ரீதியாக, திரிபுராவின் அரசர் ராதாகிசோர் மாணிக்யாவின் மெய்டேய் இராணிகளில் ஒருவரான துல்சிபதி என்பவரால் வழிபாட்டு முறை மற்றும் வழிபாடு நிறுவப்பட்டது.

## மேற்கோள்கள்

பகுப்பு:திரிபுராவின் புவியியல்
பர்தா (பழங்குடிகள்)

**பர்தா** (Barda) என்பது இந்தியாவில் உள்ள குசராத்து மற்றும் மகாராட்டிரம் மாநிலங்களில் வசிக்கும் ஒரு பழங்குடியினர் சமூகம் ஆகும். இங்கு இவர்கள் பட்டியலிடப்பட்ட பழங்குடி இடத்தைப் பெற்றுள்ளனர். இந்தச் சமூகம் ஆதிவாசி அல்லது கண்டேசி பில் என்றும் அழைக்கப்படுகிறது.

## தோற்றம்
பர்தா என்ற வார்த்தைக்கு குஜராத்தி மொழியில் மலைப்பாங்கான பகுதியில் வசிப்பவர்கள் என்று பொருளாகும். மேலும் பர்தா என்ற சொல் சுமார் முந்நூறு ஆண்டுகளுக்கு முன்பு கந்தேசிலிருந்து குஜராத்திற்கு குடிபெயர்ந்ததாகக் கூறப்படும் பில் என்ற சமூகத்தைச் சார்ந்தவர்களைக் குறிக்கின்றது. இந்தச் சமூகம் இப்போது மெக்சானா, அகமதாபாத், பரோடா மற்றும் சூரத் மாவட்டங்களில் வசித்து வருகின்றனர். இவர்கள் குஜராத்தி மொழி பேசி வருகின்றனர்.

மகாராட்டிராவில், பர்தாக்கள் சமுதாயத்தைச் சேர்ந்தவர்களை பில் இனக்குழுவின் ஒரு அங்கமாக கருதப்படுகிறார்கள். இவர்களின் மரபுகளின்படி, இந்தச் சமூகம் ராமாயணத்தில் வரும் சபரி பில் என்ற கதாபாத்திரத்திலிருந்து வந்ததாகக் குறிப்பிடப்படுகின்றது. பர்தாக்கள் துலே, சல்கான், நாசிக், உசுமானாபாத், சாங்லி, கோலாப்பூர் மற்றும் சோலாப்பூர் மாவட்டங்களிலும் வசித்து வருகின்றனர். இவர்கள் மராத்தியுடன் தொடர்புடைய பர்தா மொழியைப் பேசுகிறார்கள். மேலும் அதிகளவிலான பர்தாக்கள் குஜராத்தியையும் மொழியைப் பேசி வருகின்றார்கள்.

## தற்போதைய சூழ்நிலைகள்
பர்தா சமுதாயத்தைச் சார்ந்தவர்கள் கண்டிப்பாகத் தங்கள் குல வழக்க திருமணத்தைக் கடைப்பிடிப்பவர்களாகவும் இருந்து வந்தனர்.  இவர்களில் பெரும்பாலானவர்கள் வேட்டைக்காரர்களாக  இருந்து வந்தனர். தற்போது சிலர் விவசாயிகளாகக் குடியேறியுள்ளனர். மேலும் சிலபேர்  விவசாயத் தொழிலாளர்களாக இருந்து வருகின்றனர். பர்தா சமுதாயத்தைச் சார்ந்தவர்கள் சிலர் சிறிய நிலங்களை வைத்துள்ளனர். இதில் தினை மற்றும் பருப்பு வகைகளை உற்பத்தி செய்து வருகிறார்கள். இந்தச் சமூகத்தில் மேலும் சிலர் சாதாரணத் தொழிலாளர்களாக இருந்து வருகின்றனர்.

பர்தாக்கள் தங்கள் பழங்குடி நம்பிக்கை முறையைக் கடைபிடித்து வருகின்றனர். இவர்கள் சில இந்துக் கடவுள்களை வழிபட்டு வருகின்றனர். மேற்கு இந்தியாவில் உள்ள பிற பழங்குடி சமூகங்களைப் போலவே, இவர்களும் பல நாட்டுப்புற நடனங்கள் மற்றும் பாடல்களை நிகழ்த்துகிறார்கள். பொருளாதார ரீதியாக இவர்கள் நலிவுற்ற நிலையில்  இருந்து வருகின்றனர். மேலும் கல்வியறிவு நிலைகள் மிகவும் பின்தங்கி இருக்கின்றார்கள்

## மகாராட்டிரத்தில்
பர்தா பில் இனத்தவர்கள் மோர், சோனோன், தாக்ரே, வாக், கெய்க்வாட், மாலி மற்றும் புல்பகரே போன்ற பல அயல்நாட்டுத் திருமணப் பழக்கங்களையும் கொண்டுள்ளனர். இந்தக் குலங்கள் ஒவ்வொன்றும் சம அந்தஸ்து கொண்டவையாகக் கருதி இவர்களுக்குள் கலப்புத் திருமணங்கள் செய்து கொள்கின்றனர். இந்தச் சமூகத்தினரை எண்டோகாமிக் என அழைக்கப்படுகிறார்கள். இவர்களின் பாரம்பரியத் தொழில் வேட்டையாடுதல் ஆகும். ஒரு சிறிய எண்ணிக்கையிலானவர்கள் விவசாய நிலங்களைக் கொண்டுள்ளனர், ஆனால் பெரும்பாலானவர்கள் நிலமற்ற விவசாயத் தொழிலாளர்களாக இருந்து வருகின்றனர். ஒரு சிலர் காவல்துறையினரால் பணியமர்த்தப்பட்டுள்ளார்கள். பர்தா பில் இனத்தவர் கண்டேராவ்ஜி என்ற இவர்களின் சொந்தப் பழங்குடி தெய்வங்களைக் கொண்டுள்ளனர்.

## மேற்கோள்கள்

பகுப்பு:இந்தியப் பழங்குடிகள்
கோபாலகிருஷ்ணன் சுப்பிரமணியம்

**கோபாலகிருஷ்ணன் சுப்பிரமணியம்** (ஆங்கிலம்; மலாய்: *Gopalakrishnan Subramaniam*) என்பவர் மலேசிய அரசியல்வாதி; ஜொகூர் மாநில சட்டமன்றத்தில் திராம் தொகுதியின் சட்டமன்ற உறுப்பினர் ஆவார். 

2018 முதல் 2022 வரை ஒரு தவணைக் காலத்திற்கு திராம் தொகுதியின் சட்டமன்ற உறுப்பினர் பதவியை வகித்த இவர் ஜொகூர் மாநில மக்கள் நீதிக் கட்சியின் (**PKR**) துணைத் தலைவராகவும்; ஜொகூர் இந்தியர் சமூகப் பணியகத்தின் (*Johor Indian Community Bureau*) தலைவராகவும் உள்ளார்.

## பொது
இவர் பாக்காத்தான் அரப்பான் கூட்டணியின் ஓர் உறுப்புக் கட்சியான மக்கள் நீதிக் கட்சியின் (**PKR**) உறுப்பினராக உள்ளார்.

## திராம் சட்டமன்றத் தொகுதி
2022-ஆம் ஆண்டு திராம் சட்டமன்றத் தொகுதியில் இன வாரியான வாக்காளர் எண்ணிக்கை **105,707**; விவரங்கள் பின்வருமாறு:
* மலாயர் **54.9%** 
* சீனர் **25.6%** 
* இந்தியர் **12.5%** 
* பிற இனத்தவர் **4.40%** 
* சபா பூமிபுத்திரா **0.66%**
* சரவாக் பூமிபுத்திரா **2.02%**

## தேர்தல் முடிவுகள்

## மேற்கோள்கள்

## மேலும் காண்க
* உலு திராம்
* திராம் சட்டமன்றத் தொகுதி
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## வெளி இணைப்புகள்

பகுப்பு:வாழும் மக்கள்
பகுப்பு:ஜொகூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:ஜொகூர் மாநில சட்டமன்ற உறுப்பினர்கள்
பாண்டியோட கலாட்டா தாங்கல

**பாண்டியோட கலாட்டா தாங்கல** (*Pandiyoda Galatta Thaangala*) என்பது 2016 ஆம் ஆண்டு வெளியான இந்திய தமிழ் திகில் நகைச்சுவைத் திரைப்படமாகும். எஸ். டி. குணசேகரன் இயக்கிய  இப்படம்தில் நிதின் சத்யா, ரக்‌ஷா ராஜ் ஆகியோர் முதன்மை வேடத்தில் நடிக்க, மயில்சாமி ஒரு முக்கிய பாத்திரத்தில் நடித்துள்ளார்.

## கதைக்களம்
பாண்டி என்ற குரங்கு, பேயாக மாறி, தன்னைச் சுற்றியுள்ள மக்களுக்கு தொந்தரவு அளிக்கிறது. 

## நடிகர்கள்

## இசை
இந்தப் படத்திற்கு சுகுமார் இசையமைத்துள்ளார். 

## வரவேற்பு
*[[தி டைம்ஸ் ஆஃப் இந்தியா|தி டைம்ஸ் ஆஃப் இந்தியாவின்]]* எம். சுகந்த் படத்திற்கு 1/5 புள்ளி மதிப்பீட்டை வழங்கினார், மேலும் "பேயை மறந்துவிடு, இங்கே நாம் காணும் ஒரே கொடுமை  முற்றிலும் கவராதவகையில் படம் இருப்பதுதான்" என்று கூறினார்.  *[[தினத்தந்தி|ஐஃப்ளிக்ஸின்]]* ஒரு விமர்சகர் " *பாண்டியோட கலாட்டா தங்கல* நம்மை எப்படா போகலாம் என்று எண்ண வைக்கிறது" என்று கருத்து தெரிவித்தார்.  *[[தி டைம்ஸ் ஆஃப் இந்தியா|தி டைம்ஸ் ஆஃப் இந்தியாவின்]]* ஒரு விமர்சகர் படத்திற்கு 1.5/5 மதிப்பீட்டை வழங்கினார். மேலும் பிற திகில் படங்களைப் பொறுத்தவரை இதன் எழுத்தை விமர்சித்தார்.  *[[மாலை மலர்|மாலைமலர்]]* மற்றும் *[[தினமலர்]]* விமர்சகர்கள் படத்தை "தாங்க முடியாதது" என்று குறிப்பிட்டனர்.  

## மேற்கோள்கள்

பகுப்பு:2016 தமிழ்த் திரைப்படங்கள்
ஈ. எச். கார்

**எட்வர்ட் ஹாலெட் கார்** (*Edward Hallett Carr*, 28 சூன் 1892 - 3 நவம்பர் 1982) என்பவர் ஒரு பிரித்தானிய வரலாற்றாசிரியர், இராசதந்திரி, பத்திரிகையாளர், பன்னாட்டு உறவுகள் கோட்பாட்டாளர் மற்றும் வரலாற்றுவரைவியல் புலன்றிவாதத்தை எதிர்த்தவர் ஆவார்.  1917 முதல் 1929 வரையிலான சோவியத் ஒன்றியத்தின் வரலாறை 14 தொகுதிகளாக இவர் எழுதிய  *"சோவியத் உரசியாவின்* வரலாறு" என்ற புத்தகத்திற்காகவும், சர்வதேச உறவுகள், குறிப்பாக *இருபது ஆண்டு நெருக்கடி* பற்றிய இவரது எழுத்துக்களுக்காகவும், பாரம்பரிய வரலாற்று முறைகள் மற்றும் நடைமுறைகளை நிராகரிக்கும்  வரலாற்றுக் கொள்கைகளை வகுத்த இவரது *[[வரலாறு என்றால் என்ன?|"வரலாறு என்றால் என்ன?"]]* என்ற புத்தகத்திற்காகவும் மிகவும் பிரபலமானவர்.

இலண்டனில் உள்ள மெர்ச்சன்ட் டெய்லர்ஸ் பள்ளியிலும், பின்னர் கேம்பிறிஜில் உள்ள திருத்துவக் கல்லூரியிலும் கல்வி பயின்ற கார், 1916 இல் பிரித்தானிய அயலகத்துறையில் தனது வாழ்க்கையைத் தொடங்கினார்; மூன்று ஆண்டுகளுக்குப் பிறகு, இவர் பிரித்தானிய தூதுக்குழுவின் உறுப்பினராக பாரிஸ் அமைதி மாநாட்டில் கலந்துகொண்டார். பன்னாட்டு உறவுகள் மற்றும் சோவியத் ஒன்றியம் குறித்த ஆய்வில் அதிகளவில் ஈடுபட்ட இவர், கல்வியியல் வாழ்க்கையைத் தொடங்க 1936 இல் வெளியுறவு அலுவலகத்தின் பணியிலிருந்து விலகினார். 1941 முதல் 1946 வரை, கார் *தி டைம்ஸில்* உதவி ஆசிரியராகப் பணியாற்றினார். அங்கு போருக்குப் பிந்தைய திட்டமிட்ட அடிப்படையான ஒரு சோசலிச அமைப்பு மற்றும் ஆங்கிலோ-சோவியத் கூட்டணியை வலியுறுத்தும் தலையங்கங்களுக்கு பெயர் பெற்றார்.

## மேற்கோள்கள்

பகுப்பு:1982 இறப்புகள்
பகுப்பு:1892 பிறப்புகள்
பகுப்பு:Webarchive template wayback links
பகுப்பு:பிரித்தானிய வரலாற்றாளர்கள்
பத்லாப்பூர் சட்டமன்றத் தொகுதி

**பத்லாப்பூர் சட்டமன்றத் தொகுதி** *(Badlapur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஜவுன்பூர் மாவட்டத்தில் அமைந்துள்ளது. பத்லாப்பூர், ஜவுன்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
அமெரிசியம்(II) புரோமைடு

**அமெரிசியம்(II) புரோமைடு** (*Americium(II) bromide*) என்பது AmBr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  அமெரிசியம் டைபுரோமைடு என்ற பெயராலும் இச்சேர்மம் அழைக்கப்படுகிறது.  நேர்மின் அயனியான அமெரிசியம் +2 ஆக்சிசனேற்ற நிலையில்  ஒவ்வொரு வாய்ப்பாட்டு அலகிலும் 2 புரோமைடு அயனிகளால் ஆன உப்பாக வகைப்படுத்தப்படுகிறது. 

அமெரிசியம் டைகுளோரைடைப் போல அல்லாமல் நான்முகி படிக அமைப்பில் அமெரிசியம்(II) புரோமைடு படிகமாகிறது. a = 11·592 மற்றும் c = 7.121 Å என்ற அலகு செல் பரிமாணங்கள் கொண்டுள்ளது. 

## மேற்கோள்கள்


பகுப்பு:அமெரிசியம் சேர்மங்கள்
பகுப்பு:புரோமைடுகள்
இரா. கருப்பையா

**இரா. கருப்பையா** (*R. Karuppiah*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கரூர் மாவட்டம் குளித்தலை நகரைச் சேர்ந்தவர். குளித்தலை, கழக உயர்நிலைப் பள்ளியில் கல்வி பயின்றுள்ளார். இந்தியப் பொதுவுடமைக் கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குளித்தலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 1980

## மேற்கோள்கள்

பகுப்பு:1927 பிறப்புகள்
பகுப்பு:2017 இறப்புகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
யூப்ரிஸ்டினா மசோனி

***யூப்ரிஸ்டினா மசோனி*** (*Eupristina masoni*) என்பது 1882 ஆம் ஆண்டு சாண்டர்ஸால் விவரிக்கப்பட்ட ஒரு சிறுகுளவி இனமாகும். இது யூப்ரிஸ்டினா பேரினத்தைச் சேர்ந்தது, மேலும் அகோனிடே குடும்பத்தைச் சேர்ந்தது. இந்த இனம் பட்டியலிடப்படவில்லை.

இந்த சிறுகுளவி இனம் ஆலமரத்தின் பச்சைக் காய்களில் துளையிட்டு உள்ளே சென்று முட்டையிடும். அவ்வாறு உள்ளே செல்லும்போது காயினுள் உள்ள மலரில் மகரந்த சேர்க்கை நடக்க இவை உதவுகின்றன. அதன்பிறகே காய் பழமாக மாறும்.

## மேற்கோள்கள்




பகுப்பு:பூச்சிகள்
தோரியம் மோனோசிலிசைடு

**தோரியம் மோனோசிலிசைடு** (*Thorium monosilicide*) என்பது ThSi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரியம் மற்றும் சிலிக்கான் ஆகியவை சேர்ந்து இந்த இருமச் சேர்மம் உருவாகிறது. பல அறியப்பட்ட தோரியம் சிலிசைடுகளில் இதுவும் ஒன்றாகும். மேலும் அதன் பண்புகள் மற்றும் சாத்தியமான பயன்பாடுகள் ஆராயப்பட்டுள்ளன

## தயாரிப்பு
தோரியம் மோனோசிலிசைடு முதன்முதலில் 1953 ஆம் ஆண்டு ThSi1.0 மாதிரிகளை வெற்றிடத்தில் 1700 °செல்சியசு வெப்பநிலைக்கு சூடாக்கியபோது, ​​ThSi மற்றும் β-ThSi2 ஆகியவை  உருவானபோது காணப்பட்டது.

## பண்புகள்
தோரியம் மோனோசிலைசைடு Pbnm என்ற இடக்குழுவில் செஞ்சாய்சதுரப் படிக அமைப்பில் உருவாகிறது. இந்த சேர்மம் ZrSi மற்றும் USi உடன் சமகட்டமைப்பைக் கொண்டுள்ளது.

## மேற்கோள்கள்


பகுப்பு:தோரியம் சேர்மங்கள்
பகுப்பு:சிலிசைடுகள்
பகுப்பு:அணுக்கருப் பொருட்கள்
புரோடாக்டினியம்(III) அயோடைடு

**புரோடாக்டினியம்(III) அயோடைடு** (*Protactinium triiodide*) என்பது PaI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
தொடர்ச்சியாக உந்தித் தள்ளும் வெற்றிடத்தில் 350-380 °செல்சியசு வெப்பநிலையில் வெப்பப்படுத்துவதன் மூலம் புரோடாக்டினியம்(V) அயோடைடு சேர்மத்திலிருந்து இந்தச் சேர்மத்தைப் பெறலாம்.

## பண்புகள்
புரோடாக்டினியம்(III) அயோடைடு  அடர் பழுப்பு நிறத்தில் திண்மமாக உருவாகிறது. PaBr3 சேர்மத்தின் படிகக் கட்டமைப்பில் உள்ளது.

## மேற்கோள்கள்


பகுப்பு:புரோடாக்டினியம் சேர்மங்கள்
பகுப்பு:அயோடைடுகள்
பகுப்பு:ஆக்டினைடு ஆலைடுகள்
ஆர். சசிகலா

**ஆர். சசிகலா** (*R. Sasikala*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கரூர் மாவட்டம் குளித்தலை நகரச் சேர்ந்தவர். முதுகலைப் பட்டம் பெற்றுள்ள சசிகலா,  அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கிருஷ்ணராயபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1974 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பெ. காமராஜ்

**பெ. காமராஜ்** (*P. Kamaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கரூர் மாவட்டம் நெரூர் வடபாகம் பகுதியினைச் சேர்ந்தவர். முதுகலை, இளநிலைச் சட்டப் படிப்புகளை முடித்துள்ள காமராஜ், திராவிட முன்னேற்றக் கழக கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கிருஷ்ணராயபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1963 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
நியோயின் காலம்

**நியோயின் காலம்** (*Neogene*) என்பது புதுஉயிர் ஊழியின் புவியியல் காலமாகும். இது சுமார் 23.03 மில்லியன் ஆண்டுகளுக்கு முன்பு, தொடங்கி 2.58 மில்லியன் ஆண்டுகளுக்கு முன்பு வரை நீடித்தது. இக்காலக்கட்டம், பாலியோயின் காலம்) காலத்தைத் தொடர்ந்தும், குவாட்டர்னரி (Quaternary) காலத்திற்கு முன்னதாகவும் அமைந்துள்ளது.

## காலநிலை, புவியியல்
நியோயின் காலத்தில் புவியின் காலநிலை கணிசமாக குளிர்வடைந்து வறண்ட நிலையை அடைந்தது. பனிப்பாறைகள் துருவப் பகுதிகளில், குறிப்பாக அண்டார்டிகாவிலும், பின்னர் ஆர்க்டிக் பகுதியிலும் விரிவடையத் தொடங்கின. கண்டங்கள் ஒன்றுக்கொன்று நகர்ந்து, அவற்றின் தற்போதைய நிலைகளுக்கு மிக அருகில் வந்தன.

## தாவர. விலங்கு பரிணாமம்
இந்தக் காலக்கட்டத்தில் புல்வெளிகள் உலகெங்கிலும் பரவி, அடர்ந்த காடுகளின் பரப்பளவைக் குறைத்தன. இதன் காரணமாக, மேய்ச்சல் விலங்குகளான குதிரைகள், காண்டாமிருகங்கள், மான்கள் வேகமாகப் பரிணாம வளர்ச்சி அடைந்தன. மேலும், மனிதர்களின் மூதாதையர்களான முதல் ஓமினினிகள் (hominins) ஆப்பிரிக்காவில் இதே காலத்தில் தோன்றினர்.

## மேற்கோள்கள்

பகுப்பு:CS1 ஜெர்மன்-language sources (de)
பகுப்பு:நிலவியல் காலங்கள்
பகுப்பு:Pages using gadget WikiMiniAtlas
பகுப்பு:Webarchive template wayback links
பகுப்பு:தகவற்பெட்டி மேம்பாடு தேவைப்படும் கட்டுரைகள்
சமானியா சட்டமன்றத் தொகுதி

**சமானியா சட்டமன்றத் தொகுதி** *(Zamania Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது காசீப்பூர் மாவட்டத்தில் அமைந்துள்ளது. சமானியா, காசீப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
மிதிலா பிகாரி மந்திர்

**மிதிலா பிகாரி மந்திர்** (Mythila Bihari Mandir) என்பது இமயமலை நாடான நேபாளத்தில் உள்ளது. இந்த இந்து கோயில்  மிதிலா பிராந்தியத்தின் தனுசா மாவட்டத்தில் உள்ள கச்சூரி தாம் என்ற இடத்தில் அமைந்துள்ளது. மிதிலா மத்திய பரிக்ரமா எனப்படும் நேபாளம் மற்றும் இந்தியாவின் பீகார்  மையப் பகுதியில் மேற்கொள்ளப்படும் வருடாந்திர புனிதப் பயணம்  மிதிலா பிகாரி கோவிலில் இருந்து அதன் பயணத்தைத் தொடங்குகிறது.  இந்தப் மிதிலா மத்திய பரிக்ரமா பயணம் 128 கி.மீ வட்டப் பாதையைப் பின்பற்றுகிறது. ஒவ்வொரு ஆண்டும் பால்குண மாதத்தில் வளர்பிறை சந்திரனின் முதல் நாளில் தொடங்கும் 15 நாள் யாத்திரை, தனுசாவின் மிதிலா பிகாரி நகராட்சி-8, கச்சூரியில் உள்ள மிதிலா பிகாரி கோயிலில் தொடங்குகிறது.

## விளக்கம்
thumb|மிதிலா பிகாரி கோயில்  முன் பக்கத்தின் காட்சி.
மிதிலா பிகாரி மந்திர் பகவான் இராமருக்கு அர்ப்பணிக்கப்பட்டுள்ளது. நேபாளத்தின் மிதிலா பிராந்தியத்தின் தலைநகரான இயனக்பூரில் இருந்து சுமார் மூன்று கிலோமீட்டர் தொலைவில் இது உள்ளது.  சுமார் 500 ஆண்டுகள் பழமையானது என்றும் மதிப்பிடப்பட்டுள்ளது. மிதிலா பிகாரி தோலா என்று அழைக்கப்படும் பகவான் இராமரின் தோலா ஒவ்வொரு ஆண்டும் இந்த கோவிலில் இருந்து மிதிலா மத்திய பரிக்ரமாவைச் சுற்றும் முதல் நாளில் மேற்கொள்ளப்படுகிறது. இந்த கோயிலை மிதிலா பிகாரி மேலாண்மைக் குழு என்ற அமைப்பு நிர்வகிக்கிறது. இந்தக் குழுவின் தற்போதைய தலைவர் அச்சய் சா ஆவார். இதேபோல் கோயிலின் சடங்குகள் ஒரு *மகந்து எனப்படும்* தலைமை பூசாரியால் கவனிக்கப்பட்டு நிகழ்த்தப்படுகின்றன. கோயிலின் தற்போதைய தலைமை பூசாரி *ராம் நரேசு சரண்* ஆவார்.

## மேற்கோள்கள்


பகுப்பு:நேபாளக் கோயில்கள்
பகுப்பு:Pages using gadget WikiMiniAtlas
கிருஷ்ணசாமி சீமான்

**கிருஷ்ணசாமி சீமான்** அல்லது **சீ. கிருஷ்ணசாமி** (ஆங்கிலம்; மலாய்: *Krishnasamy Shiman*) (5 அக்டோபர் 1946 – 11 சனவரி 2008) என்பவர் மலேசிய அரசியல்வாதி; ஜொகூர் மாநில மலேசிய இந்தியர் காங்கிரசு (**MIC**) கட்சியின் துணைத் தலைவர்; ஜொகூர் மாநில சட்டமன்றத்தில், தெங்காரோ தொகுதியின் சட்டமன்ற உறுப்பினர் ஆவார்.

1995 முதல் 2008 வரை தெங்காரோ தொகுதியின் சட்டமன்ற உறுப்பினராகப் பொறுப்பு வகித்த இவர் சனவரி 11, 2008 அன்று, ஜொகூர் பாரு, செகெட் சாலையில் உள்ள மாநில மஇகா கட்டிடத்தில் சுட்டுக் கொல்லப்பட்டார். அந்தப் படுகொலை அரசியல்வாதிகள் மத்தியில் கடுமையான பாதுகாப்பு கவலைகளைத் தூண்டியது.

## வாழ்க்கை
அரசியலில் ஈடுபடுவதற்கு முன்பு, அவர் ஓர் ஒப்பந்ததாரராகத் தொழில் புரிந்தார். பின்னர், 1995-க்குப் பிறகு, அவர் அரசியலில் ஈடுபட்டார்.

அவரின் மனைவியின் பெயர் டத்தின் என். சொர்ணவள்ளி. அவர்களுக்கு ராணி, ராஜ் குமார், ராதிகா மற்றும் ரவீன் குமார் கிருஷ்ணசாமி என நான்கு குழந்தைகள் பிறந்தனர்.

## அரசியல் வாழ்க்கை
அவர் 1995-இல் அரசியலில் ஈடுபடத் தொடங்கினார். பாரிசான் நேசனல் கூட்டணியின் வேட்பாளராகப் போட்டியிட்டு, தெங்காரோ சட்டமன்றத் தொகுதியில் வெற்றி பெற்றார். கட்சியிலும் ஜொகூர் மாநிலத்திலும் இளைஞர் திட்டங்கள் குறித்து மிகவும் வெளிப்படையாகப் பேசிய அரசியல்வாதி என கிருஷ்ணசாமி நன்கு அறியப்பட்டார்.

2004 மலேசிய பொதுத் தேர்தலில், கிருஷ்ணசாமி மூன்றாவது முறையாக தெங்காரோ சட்டமன்றத் தொகுதியில் போட்டியிட்டு வெற்றி பெற்றார். அவர் பாஸ் (**PAS**) கட்சியின் வேட்பாளர் செயிக் அப்துல்லா சையத் சாலேவை (*Sheikh Abdullah Said Salleh*) 8,281 வாக்குகள் பெரும்பான்மையில் தோற்கடித்தார். கிருஷ்ணசாமி 10,412 வாக்குகளும், செயிக் அப்துல்லா 2,125 வாக்குகளும் பெற்றனர்.

## இறப்பு
சனவரி 11, 2008 அன்று பிற்பகல் 2.30 மணிக்கு, ஜொகூர் பாரு, செகெட் சாலையில் (*Jalan Segget*) உள்ள ஜொகூர் மாநில மஇகா கட்டிடத்தின் மின்தூக்கிக்குள் அவர் நுழைந்தபோது, ​​ஒரு சந்தேக நபரால் தலையில் சுடப்பட்டார். அந்தச் சந்தேக நபர் ஓர் இந்திய வம்சாவளியைச் சேர்ந்தவராக இருக்கலாம் என காவல்துறையினரால் அடையாளம் காணப்பட்டார்.

பல வாரங்களுக்கு முன்பே அவருக்கு கொலை மிரட்டல்கள் வந்தன. கொலைக்கான காரணம் இன்னும் தெரியவில்லை.

## தெங்காரோ சட்டமன்றத் தொகுதி
2022-ஆம் ஆண்டு தெங்காரோ சட்டமன்றத் தொகுதியின் இன வாரியான வாக்காளர் எண்ணிக்கை **25,831**; விவரங்கள் பின்வருமாறு:
* மலாயர் **82.6%** 
* சீனர் **13.7%** 
* இந்தியர் **1.49%** 
* பிற இனத்தவர் **0.56%** 
* சபா பூமிபுத்திரா **0.79%**
* சரவாக் பூமிபுத்திரா **0.82%**

## தேர்தல் முடிவுகள்

## விருதுகள்
* 
**  - மலேசிய விருதுகள் (**PJN**) – **[[டத்தோ]]** (2003)
**  - மலேசிய விருதுகள் (**KMN**) (1999)
**  - மலேசிய விருதுகள் (**AMN**) (1991)

## மேற்கோள்கள்

## மேலும் காண்க
* மலேசியாவின் அரசியல்
* மெர்சிங் மாவட்டம்
* தெங்காரோ சட்டமன்றத் தொகுதி
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## வெளி இணைப்புகள்

பகுப்பு:1946 பிறப்புகள்
பகுப்பு:2008 இறப்புகள்
பகுப்பு:ஜொகூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:ஜொகூர் மாநில சட்டமன்ற உறுப்பினர்கள்
மாம்போ

**மாம்போ** என்பது பிரபு சாலமன் இயக்கத்தில் வெளிவர இருக்கும் தமிழ் திரைப்படம் ஆகும். இப்படத்தில் உண்மையான அரிமாக்களை பயன்படுத்தி படபிடிப்பு நடத்தப்பட்டது. விஜயகுமாரின் பேரனும் வனிதா விஜயகுமாரின் மகனுமான விஜய் ஸ்ரீ ஹரி இப்படத்தில் கதாநாயகனாக நடிக்கிறார்.

## நடிகர்கள்
*விஜய் ஸ்ரீ ஹரி

## தயாரிப்பு
படத்தின் முதல் தோற்றம் சூலை 2024 இல் வெளியானது.

## மேற்கோள்கள்

## வெளியிணைப்புகள்
*

பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
ஆதலால் காதல் செய்வீர் (தொலைக்காட்சித் தொடர்)

**ஆதலால் காதல் செய்வீர்** என்பது 30 மார்ச்சு 2026 முதல் விஜய் தொலைக்காட்சியில் திங்கள் முதல் வெள்ளி வரை இரவு 7:00 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது ஸ்டார் ஜல்சா என்ற தொலைக்காட்சியில் ஒளிபரப்பான 'ஸ்ரீமோயி' என்ற பெங்காலி மொழித் தொடரின் மறு ஆக்கம் ஆகும்.

இந்த தொடரை 'டேவிட்' என்பவர் இயக்க, சுசித்ரா என்பவர் 
பாக்கியலட்சுமி என்ற முன்னணி கதாபாத்திரத்தில் நடிக்கின்றார். இவருடன் வேலு லட்சுமணன், சதிஷ், நேகா மேனன் போன்ற பலர் நடிக்கிறார்கள்.

## மேற்கோள்கள்

பகுப்பு:விஜய் தொலைக்காட்சி நிகழ்ச்சிகள்
அமெரிசியம்(III) பாசுப்பேட்டு

**அமெரிசியம்(III) பாசுப்பேட்டு** (*Americium(III) phosphate*) என்பது AmPO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  பாசுபாரிக் அமிலத்தின்  மூவிணைதிற அமெரிசியம் உப்பாக இச்சேர்மம் வகைப்படுத்தப்படுகிறது. 

## தயாரிப்பு
1200°செல்சியசு வெப்பநிலையில் ஆர்கான் வளிமண்டலத்தில் அமெரிசியம் டை ஆக்சைடு மற்றும் ஈரமோனியம் பாசுப்பேட்டு இடையே 6 மணி நேரம் வினைபுரிவதால் பல்படிக அமைப்பு  அமெரிசியம் பாசுப்பேட்டு உருவாகிறது.

:AmO2 + (NH4)2HPO4 -> AmPO4 + 2 NH3 + H2O + ½O2

அமெரிசியம்-241 என்பது புளுட்டோனியம்-241 இன் சிதைவு விளைபொருளாக இருப்பதால், இது புளுட்டோனியம்(III) பாசுப்பேட்டின் ஒரு சிறிய அங்கமாகவும் உள்ளது.

புளுட்டோனியம் யுரேனியம் ஒடுக்கப் பிரித்தெடுத்தல்  செயல்முறையிலிருந்து சிந்தப்படும் அணுக்கழிவுகளில் அமெரிசியம் பாசுப்பேட்டை உற்பத்தி செய்ய முடியும். ஏனெனில் அதில் உள்ள டிரைபியூட்டைல் பாசுப்பேட்டு, அமெரிசியத்துடன் வினைபுரியக்கூடிய பாசுப்பேட்டு அயனிகளாக உயிரியல் ரீதியாக சிதைக்கப்படலாம். இந்த தயாரிப்பு தண்ணீரில் கரையாததால் தரையில் உள்ளது.

## பண்புகள்
நீரேற்றப்பட்ட அமெரிசியம் பாசுப்பேட்டு ஒரு தண்டுருவம் போன்ற படிகமாக படிகமாகிறது. அரைநீரேற்று ஓர் அறுகோண படிகமாக படிகமாகிறது. நீரற்ற வடிவம் ஒரு மோனசைட்டு போன்ற படிகமாக படிகமாகிறது.

நீரில் இச்சேர்மம் கரையாது.

அமெரிசியம்-241 அதிக கதிரியக்கத்தன்மை கொண்டதாக இருந்தாலும், மோனசைட்டு படிக அமைப்பு 2 ஆண்டுகள் சுய கதிர்வீச்சுக்குப் பிறகும் ஓரளவு உள்ளது. எனவே, விண்வெளி ஆய்வுக்காக ஒரு கதிரியக்க ஐசோடோப்பு வெப்ப மின் உற்பத்தி இயந்திரங்களில் அமெரிசியத்தை பாதுகாப்பாக சேமிக்க அமெரிசியம் பாசுப்பேட்டைப் பயன்படுத்தலாம்.

## மேற்கோள்கள்


பகுப்பு:அமெரிசியம் சேர்மங்கள்
பகுப்பு:பாசுபேட்டுகள்
ஜி. பாசமாணிக்கம்

டான்ஸ்ரீ **ஜி. பாசமாணிக்கம்** (ஆங்கிலம்; மலாய்: *G. Pasamanickam*) (1920 – 2016) என்பவர் மலேசிய அரசியல்வாதி; ஜொகூர் மாநில மலேசிய இந்தியர் காங்கிரசு (**MIC**) கட்சியின் தலைவர் (1968 - 1995); மஇகா தேசியப் பொருளாளர் (1994 - 2000); ஜொகூர் மாநில சட்டமன்றத்தில், பூலோ கசாப் சட்டமன்றத் தொகுதியின் சட்டமன்ற உறுப்பினர் (1974 - 1978); பத்து அன்னாம் தொகுதியின் சட்டமன்ற உறுப்பினர் (1969 - 1974) ஆவார்.

டான் செரி **பாசம்** என்று அன்புடன் அழைக்கப்பட்ட இவர், மூவார் நகரைச் சேர்ந்தவர். மஇகாவில் சாதாரண பதவிகளில் இருந்து மிக உயர்ந்த பதவிகளுக்கு உயர்ந்தார். முன்னாள் மஇகா தலைவர்களான துன் வீ. தி. சம்பந்தன் மற்றும் டான் செரி வி. மாணிக்கவாசகம் ஆகியோரின் கீழ் வெகு காலமாகப் பணியாற்றினார்.

## வாழ்க்கை
முன்னாள் மஇகா தலைவர் துன் ச. சாமிவேலு, தமது அரசியல் போராட்டங்களின் போது பல கட்டங்களில் தம்மை வழிநடத்தி ஆதரித்த ஒரு மனிதர் பாசமாணிக்கம், என்று பாராட்டியுள்ளார். பாசமாணிக்கம், தீவிர அரசியலில் இருந்து விலகிய போதிலும், தம் சமுகச் செயல்பாடுகளைக் குறைக்கவில்லை; மேலும் அவர் மஇகா கட்சி விழாக்களில் அடிக்கடி காணப்பட்டார்.

அவர் தமது நேர்த்தியான தமிழ்மொழி பேச்சுக்களுக்காகவும், தன்னை விட இளையவர்களிடம் கூட மரியாதைக்குரிய நடத்தைகளுக்காகவும் நன்கு அறியப்பட்டார். பாசமாணிக்கத்தின் மகன் டாக்டர் பி. கண்ணன் நாட்டின் குறிப்பிடத்தக்க இருதயநோய் நிபுணர்களில் ஒருவராக அறியப்படுகிறார்.

## அரசியல் வாழ்க்கை
மலேசிய இந்தியர் வளர்ச்சிக்கு, குறிப்பாக ஜொகூர் இந்தியர்களின் மேம்பாட்டிற்கு பெரும் பங்களிப்பை வழங்கியுள்ளார். அவர் ஜொகூர் மாநில அமைச்சராக இருந்தபோது, ​​குறைந்த வருமானம் உள்ளவர்களுக்கான வீட்டுவசதித் திட்டங்களுக்கு ஏராளமான நிலங்களை வழங்கியதாகவும் அறியப்படுகிறது.

## இறப்பு
வயது முதிர்வின் காரணமாக தமது 95-ஆவது வயதில் ஜொகூர், மூவார் நகரில் காலமானார். இவருக்கு **புவான் செரி** சரசா பாசமாணிக்கம் எனும் மனைவியும்; ப. கண்ணன் எனும் மகனும்; பி.சுந்தரி எனும் மகளும் உள்ளனர்.

## பூலோ கசாப் சட்டமன்றத் தொகுதி
2022-ஆம் ஆண்டு பூலோ கசாப் சட்டமன்றத் தொகுதியின் இன வாரியான வாக்காளர் எண்ணிக்கை **28,484**; விவரங்கள் பின்வருமாறு:
* மலாயர் **56.02%** 
* சீனர் **31.65%** 
* இந்தியர் **11.06%** 
* பிற இனத்தவர் **1.11%** 
* சபா பூமிபுத்திரா **0.08%**
* சரவாக் பூமிபுத்திரா **0.07%**

## விருதுகள்
* 
**  - ஜொகூர் பட்டத்து இளவரசர் விருது - (**SPMJ**)
**  - ஜொகூர் பட்டத்து இளவரசர் விருது - (**DPMJ**)
**  - ஜொகூர் டத்தோ செத்தியா சுல்தான் இசுமாயில் விருது - (**DSIJ**)
**  - சுல்தான் இப்ராகிம் பதக்கம் - (**PIS**)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Sankaran, R., Mohd, H. A. (1988). *Malaysia's 1986 General Election: The Urban-Rural Dichotomy*. Institute of Southeast Asian Studies.

## மேலும் காண்க
* மலேசியாவின் அரசியல்
* மெர்சிங் மாவட்டம்
* பூலோ கசாப் சட்டமன்றத் தொகுதி
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## வெளி இணைப்புகள்

பகுப்பு:1946 பிறப்புகள்
பகுப்பு:2008 இறப்புகள்
பகுப்பு:ஜொகூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:ஜொகூர் மாநில சட்டமன்ற உறுப்பினர்கள்
வயநாடு திராவிடோஜிக்கோ

**திராவிடோஜிகோ செப்டென்டிரியோனலிசு** (*Dravidogecko septentrionalis*) எனும் திராவிடோஜிக்கோ வயநாடு என்றும் அழைக்கப்படுவது இந்தியாவில் மட்டுமே காணப்படும் ஒரு தரைப்பல்லி சிற்றினமாகும். *திராவிடோஜிகோ செப்டென்டிரியோனலிசு* வயநாடு பீடபூமியின் மேற்குப் பகுதியில் உள்ள இலக்கிடி கிராமத்தில் உள்ள கட்டிடங்களின் வெளிப்புற சுவர்களில் இருந்து சேகரிக்கப்பட்டது. இவை 3500மிமீ–6000மிமீ அளவில் வருடாந்திர மழைப்பொழியிம் இடங்களில் கடல் மட்டத்திலிருந்து 850 மீ உயரத்திற்கு மேல் உள்ள பகுதிகளில் மட்டுமே காணப்படுகின்றன.

## மேற்கோள்கள்

பகுப்பு:இந்திய ஊர்வன
பகுப்பு:திராவிடோஜிகோ
கலிங்கர்

**கலிங்கர்** (*Kalinga*) என்பவர்கள் இந்திய மாநிலங்களான ஆந்திரப்பிரதேசம் மற்றும் ஒடிசாவில் வசிக்கும் ஒரு வகையான சாதியினர் ஆவர். கலிங்கி என்ற பெயராலும் அழைக்கப்பட்டனர். முன்னர் இவர்கள் ஆந்திராவில் உள்ள சிறீகாகுளம் மற்றும் விசயநகர மாவட்டங்களில் காணப்பட்டனர். அண்டை மாவட்டங்களில் சிறிய எண்ணிக்கையில் இருந்தனர். இவர்கள் பெரும்பாலும் விவசாயிகளாவர். இந்த சமூக உறுப்பினர்களில் ஒரு சிலர் கடந்த காலத்தில் கோவில் அர்ச்சகர்களாகவும் இருந்துள்ளனர்.

## மக்கள் தொகை
சிறீகாகுளம் மாவட்டத்தில் உள்ள ஆதிக்க சாதியினரில் கலிங்கர்களும் துர்பு காப்பு மற்றும் பொலினாட்டி வேலமா ஆகியோர் அடங்குவர். முன்னர் சிறீகாகுளம் மாவட்டத்தின் மொத்த மக்கள் தொகையில் கலிங்கர்கள் சுமார் 10 சதவீதம் இருந்தனர். அவர்கள் தற்போது சோம்பேட்டா, தெக்கலி மற்றும் பாலகொண்டாவின் சில பகுதிகளில் அதிக அளவில் பரவியுள்ளனர். 

## பிரிவுகள்
தெலுங்கு மொழி பேசும் மக்கள் வாழ்கின்ற பகுதிகளில் உள்ள மக்களின் சாதி கலிங்கம் அல்லது கலிங்கி என்றும் ஒரிய நாட்டில் அவர்கள் கலிஞ்சி என்றும் அழைக்கப்படுகிறார்கள். 

கலிங்கர்களிடையே புராகம் மற்றும் கிந்தலி கலிங்கர்கள் போன்ற மேலும் நான்கு பிரிவுகள் உள்ளன. மற்ற இரண்டும் பிரபலமற்ற துணைக்குழுக்கள் பாண்டா, பத்ரோ, சாகூ, பகடி, பாணிக்ரகி மற்றும் கலிங்க ராசூ ஆகிய பட்டங்களைக் கொண்ட கலிங்க பிராமணர்கள்.  கிந்தல மற்றும் புராகம் கலிங்கர்கள் இருவரும் ஆந்திரப்பிரதேச அரசாங்கத்தால் பொது என வகைப்படுத்தப்பட்டுள்ளனர்.
கிந்தல விதவைகளுக்கு ஆண் வாரிசு இல்லையென்றால் அவர்கள் மறுமணம் செய்து கொள்ள அனுமதிக்கப்படுகிறார்கள். ஆனால் புராகம் விதவைகளுக்கு இந்த சலுகை இல்லை.

## மேற்கோள்கள்

## வெளி இணைப்புகள்
* 

பகுப்பு:இந்தியாவில் சாதிகள்
பகுப்பு:ஒடிசா
பகுப்பு:தென்னிந்தியா
பகுப்பு:இந்திய இனக்குழுக்கள்
இந்த கிரைம் தப்பில்ல

***இந்த கிரைம் தப்பில்ல*** (*Indha Crime Thappilla*) என்பது 2023 ஆம் ஆண்டு வெளியான இந்திய தமிழ் குற்றவியல் திரைப்படமாகும். தேவகுமார் இயக்கிய இப்படத்தில் பாண்டி கமல், மேகனா எலன், ஆடுகளம் நரேன் ஆகியோர் முக்கிய வேடங்களில் நடித்துள்ளனர். இது 6 அக்டோபர் 2023 அன்று வெளியிடப்பட்டது. 

## நடிகர்கள்

* பாண்டி கமல்
* மேகனா எலன்
* ஆடுகளம் நரேன்
* முத்துக்காளை
* வெங்கல்ராவ்
* கற்பகவல்லி

## தயாரிப்பு
இந்தப் படத்தின் பணிகள் 2021 ஆம் ஆண்டின் தொடக்கத்தில் *நான் வேற மாதிரி* என்ற பெயரில் தொடங்கியது, பின்னர் பெயர் மாற்றப்பட்டது. இந்தப் படத்தின் விளம்பரப் பணிகள் 2023 செப்டம்பரில் தொடங்கியது. &#x5B; *[[விக்கிப்பீடியா:சான்று தேவை|<span title="This claim needs references to reliable sources. (August 2025)">மேற்கோள் தேவை</span>]]* &#x5D;

## வரவேற்பு
இந்த படம் 2023 அக்டோபர் 6 அன்று தமிழ்நாட்டில் உள்ள திரையரங்குகளில் வெளியானது. *[[மாலை மலர்|மாலை மலரின்]]* ஒரு விமர்சகர் படத்தை எதிர்மறையாக விமர்சனத்தார், "கதை நன்றாக இருந்தது ஆனால் திரைக்கதை ஏமாற்றமளித்தது" என்று குறிப்பிட்டார்.  *[[தினத்தந்தி]]யின்* ஒரு விமர்சகர்,  "படத்தின் கருத்து பலமாக இருக்கிறது. அதை செல்லிய விதத்திலும் பலம் சேர்த்திருக்கலாம்" என்று குறிப்பிட்டார். 

## மேற்கோள்கள்

பகுப்பு:2023 தமிழ்த் திரைப்படங்கள்
ஓபரா சட்டமன்றத் தொகுதி

**ஓபரா சட்டமன்றத் தொகுதி** *(Obra Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது சோன்பத்ரா மாவட்டத்தில் அமைந்துள்ளது. ஓபரா, இராபர்ட்சுகஞ்ச் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
அத்தி பூத்தாற் போல

**அத்தி பூத்தாற் போல** என்பது ஒரு புகழ்பெற்ற தமிழ்ப் பழமொழியாகும். இது மிக அரிதாக நிகழும் நிகழ்வுக்கு உவமையாக கூறப்படுவதாகும். இப்பழமொழியை ஒத்து *அத்தி பூத்தது ஆரும் அறியார்?* என்ற பழமொழியும் உண்டு. அத்தி மரங்களில் காய்களையும், கனிகளையும் மட்டுமே காண இயலும். பூக்களைக் காண இயலாது. எனவே அத்தி பூப்பது குறித்து *இருட்டினதும் பூத்து விடிவதற்குள் காய்ந்துவிடும்*, *எல்லோரும் தூங்கின பின்பு பூத்து, எல்லோரும் விழித்துக்கொள்வதற்குள் காய்த்துவிடும்*, *பட்டைக்குள்ளே பூத்து, பிறகு காயாக வெளிப்படும், அது பூப்பதும் தெரியாது காய்ப்பதும் தெரியாது; பூத்த மறுவிநாடியே காய்த்துவிடுவதால் யார் கண்ணுக்கும் புலப்படாது*, *அத்தி பூக்காமலேயே ஒரேயடியாகக் காயாகவே காய்த்துவிடும்* என்பது போல பல கருத்துகள் தமிழ்மக்கள் இடையே பேசப்படுகின்றன.

## அறிவியல் மதிப்பீடு
ஆல், அத்தி, அரசு போன்ற மரங்களில் காய்களையும், கனிகளையும் மட்டுமே காண இயலும். பூக்களைக் காண இயலாது. *பூவாமல் காய்க்காது மின்னாமல் இடிக்காது* என்னும் பழமொழிக்கேற்ப அத்திமரத்திலும் பூக்கள் மிக உண்டு ஆனால் அவற்றைக் காண இயலாது. காரணம் அத்திப்பூக்கள் பளிச்சிடும் வண்ணத்துடன் வெளிப்படையாக பூப்பதில்லை. அவை பச்சைக் காய் போன்ற இளம் காயினுள் நூற்றுக் கணக்கான நுண் மலர்களாக கூட்டமாக மூடிய பூக்கின்றன. இவற்றுள் ஆண் மலர், நீளமான பெண்மலர், மலட்டுப் பெண்மலர்கள் என்று மூன்று வகையான மலர்கள் இருக்கும். இந்த மூடிய காய்களுக்குள் முட்டையிட பெண் சிறுகுளவிகள் துளையிட்டு உள்ளே செல்கின்றன. அவை சிறியதாக இருக்கும் மலட்டு பெண் மலரில் முட்டையிடுகின்றன. அவ்வாறு முட்டையிட காயினுள் நுழையும் சிறுகுளவியின் உடலில் ஏற்கனவே வேறு காயினுள் நுழைந்து வந்ததால் உடலில் ஒட்டியுள்ள மகரந்தம் பெண் மலரில் பட்டு மலர்கள் மகரந்தச் சேர்க்கை ஆகின்றன.

## மேற்கோள்கள்

பகுப்பு:தமிழ்ப் பழமொழிகள்
பகுப்பு:அத்தி (பேரினம்)
அசோஜன் முனியாண்டி

டத்தோ **அசோஜன் முனியாண்டி** அல்லது **அசோகன் முனியாண்டி** (ஆங்கிலம்; மலாய்: *Asojan Muniyandy* அல்லது *M. Asojan*) (பிறப்பு: 20 திசம்பர் 1965) என்பவர் மலேசிய அரசியல்வாதி; 22 நவம்பர் 2016 முதல் ஜொகூர் மாநில மலேசிய இந்தியர் காங்கிரசு (**MIC**) கட்சியின் தலைவர்; 2018 முதல் 2021 வரை மஇகா தேசிய பொதுச் செயலாளர்; 21 மார்ச் 2004 முதல் 9 மே 2018 வரை மூன்று தவணைகளுக்கு ஜொகூர் மாநில சட்டமன்றத்தின் காம்பிர் சட்டமன்றத் தொகுதியில் சட்டமன்ற உறுப்பினர் பதவி வகித்தவர் ஆவார்.

ஜொகூர் இந்திய சமூகத்தின் தலைவராக, ஜொகூரில் உள்ள இந்திய சமூகத்தின் முன்னேற்றத்திற்கு பல்வேறு பங்களிப்புகளை இவர் செய்துள்ளார்.

## அரசியல் வாழ்க்கை
அவர் பாரிசான் கூட்டணியின் ஓர் உறுப்புக் கட்சியான மஇகாவின் உறுப்பினராக உள்ளார். கட்சி மட்டத்தில், அவர் நவம்பர் 27, 2021 அன்று மஇகாவின் துணைத் தலைவராகத் தேர்ந்தெடுக்கப்பட்டார்.  அவர் 2024-இல் மீண்டும் தேர்ந்தெடுக்கப்பட்டார்.

## காம்பிர் சட்டமன்றத் தொகுதி
2022-ஆம் ஆண்டு காம்பிர் சட்டமன்றத் தொகுதியின் இன வாரியான வாக்காளர் எண்ணிக்கை **29,434**; விவரங்கள் பின்வருமாறு:
* மலாயர் **59.0%** 
* சீனர் **36.5%** 
* இந்தியர் **3.78%** 
* பிற இனத்தவர் **0.58%** 
* சபா பூமிபுத்திரா **0.07%**
* சரவாக் பூமிபுத்திரா **0.04%**

## தேர்தல் முடிவுகள்

## விருதுகள்
* 
**  - மலேசிய விருதுகள் (**AMN**) (2011)
* 
**  - மலாக்கா விருதுகள் (**DPSM**) – **[[டத்தோ]]** (2014)

## மேற்கோள்கள்

## மேலும் காண்க
* டுரியான் துங்கல்
* காம்பிர் சட்டமன்றத் தொகுதி
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## வெளி இணைப்புகள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:ஜொகூர் மாநில சட்டமன்ற உறுப்பினர்கள்
யாகியா மர்ச்சண்ட்டு

**யாகியா மர்ச்சண்ட்டு** (*Yahya Merchant*) என்பவர் சியா இசுலாத்தின் இசுமாயிலி கிளைக்குள் உள்ள மதப் பிரிவான தாவூதி போக்ரா இன கட்டிடக் கலைஞர் ஆவார். இவரது வடிவமைப்புகளில் கராச்சியில் முகமது அலி சின்னாவுக்கான காயிதே-அசாம் கல்லறை மற்றும் மும்பையில் உள்ள சையத்னா தாகர் சைபுதீனுக்கான இரவுதத் தாகோரா கல்லறை ஆகியவை அடங்கும்.

## மேற்கோள்கள்

பகுப்பு:1903 பிறப்புகள்
பகுப்பு:1990 இறப்புகள்
பகுப்பு:இந்தியக் கல்வியாளர்கள்
பகுப்பு:மும்பையைச் சேர்ந்தவர்கள்
பகுப்பு:இந்தியக் கட்டிடக் கலைஞர்கள்
பித்ரா

**பித்ரா** (*Bitra*) இந்தியாவின்  இலட்சத்தீவு ஒன்றியப் பகுதியில் உள்ள அமினிதிவி தீவுகளின் துணைக்குழுவைச் சேர்ந்த பவளத்தீவு ஆகும். இது பிட்ரா பர்'' என்ற பெயராலும் அழைக்கப்படுகிறது.  கொச்சி நகருக்கு மேற்கே  தொலைவில் பித்ரா தீவு உள்ளது.

## வரலாறு

20 ஆம் நூற்றாண்டுக்கு முன்னர், கீழ்தான் மற்றும் செட்லாட் தீவுவாசிகள் இனப்பெருக்கம் செய்யும் கடற்பறவைகளின் முட்டைகளைச் சேகரிக்கத் தீவுக்கு வருகை தந்தனர். 1945 ஆம் ஆண்டு வரை, செட்லாட்டைச் சேர்ந்த ஒரு பெண் இந்தத் தீவைத் தனது வீடாக மாற்றியமைத்த வரை, இந்தத் தீவில் நிரந்தரமாகக் குடியேற எந்த முயற்சியும் எடுக்கப்படவில்லை. இந்தத் தீவில் அடக்கம் செய்யப்பட்ட மாலிக் முல்லா என்ற பழைய அரபு துறவிக்கு அர்ப்பணிக்கப்பட்ட ஒரு சிறிய ஆலயம் உள்ளது. இந்த ஆலயம் ஒரு புனித யாத்திரைத் தலமாக மாறியுள்ளது.

## புவியியல்

பித்ராவின் பவளத்தீவு  இரண்டு தீவுகளை உள்ளடக்கியது.
 என்ற புவியியல் ஆள்கூறுகளில் பிட்ரா பர் பவளப்பாறையின் வடக்கு முனையில்  பிரதான பித்ரா தீவு   அமைந்துள்ளது.
 என்ற புவியியல் ஆள்கூறுகளில் சிறிய தெற்கு  மணல்திட்டு  பவளப்பாறையின் தெற்குப் பகுதியில்  அமைந்துள்ளது. பித்ரா என்பது இலட்சத்தீவின் மக்கள்தொகை கொண்ட தீவுகளில் மிகச் சிறியதாகும். இது பெருமாள் பர் தீவுக்கு வடக்கே 33 கிமீ தொலைவிலும் பிரமகூர் பவளத்திட்டுக்கு தென்கிழக்கே 41 கிமீ தொலைவிலும் அமைந்துள்ளது. 
பித்ரா பர் குளப்பகுதியின் அளவு  ஆகும்.

## மக்கள் தொகையியல்

2011ஆம் ஆண்டு மேற்கொள்ளப்பட்ட  மக்கள் தொகை கணக்கெடுப்பின்படி, 271 பேர் இந்தத் தீவைத் தங்கள் வீடாகக் கொண்டிருந்தனர். இது இலட்சத்தீவில் உள்ள மக்கள் வசிக்கும் தீவுகளில் மிகக் குறைந்த மக்கள் தொகை கொண்ட தீவு ஆகும்.

## நிர்வாகம்
பித்ரா தீவு  இந்திய ஒன்றியப் பகுதியின் இலட்சத்தீவுகளில் உள்ள அமினிதிவி தாலுகாவிற்குச் சொந்தமானது.

## போக்குவரத்து

பிரதான தீவின் தெற்கு கரையில் ஒரு சிறிய படகுத்துறையும், மேற்கு முனையில் ஒரு சிறு விமானம் இறங்கும்  தளமும் உள்ளன.

## பொருளாதாரம்

தீவில் வசிப்பவர்கள் மிகச் சிறிய அளவிலான விவசாயம் மற்றும் மீன்பிடித்தலில் ஈடுபட்டுள்ளனர். இது முக்கியமாக தீவில் வாழும் மக்களின் நுகர்வுக்காகவே பயன்படுத்தப்படுகிறது.

## படத்தொகுப்பு

File:Lakshadweep.jpg| மினிக்காய் தவிர இலட்சத்தீவின் பவளப்பாறைகளைக் காட்டும் செயற்கைக்கோள் படம்
File:Map of Lakshadweep-en.svg|வரைபடம்


## மேற்கோள்கள்

## வெளிப்புற இணைப்புகள்

*Bitra Island
*


பகுப்பு:இந்தியத் தீவுகள்
பகுப்பு:இந்தியாவின் ஒன்றியப் பகுதிகள்
பகுப்பு:இந்தியப் பெருங்கடலின் தீவுக்கூட்டங்கள்
பகுப்பு:இந்திய மாநிலங்களும் பிரதேசங்களும்
சாட்சி

**சாட்சி** (Witness) என்பது சட்ட ரீதியான மற்றும் பொதுவான சூழல்களில்  ஒரு நிகழ்வை அல்லது ஒரு குற்றத்தைச் சில குறிப்பிட்ட காலத்திற்கு முன்னால் நேரில் கண்ட ஒரு நபரைக் குறிக்கும். ஒருவர் தான் பார்த்த, கேட்ட அல்லது உணர்ந்த விஷயங்களை ஒரு நீதிமன்றத்திலோ அல்லது விசாரணை அதிகாரியிடமோ உண்மையாகத் தெரிவிப்பதே சாட்சியம் என்று அழைக்கப்படுகிறது. நீதியை நிலைநாட்டவும், ஒரு வழக்கில் உண்மைத் தன்மையை உறுதிப்படுத்தவும் சாட்சிகள் மிக முக்கியப் பங்கு வகிக்கின்றனர். குறிப்பாக ஒரு குற்றவியல் வழக்கில், குற்றம் நடந்த இடத்தில் இருந்தவர்கள் தரும் தகவல்கள் தீர்ப்பை நிர்ணயிப்பதில் பெரும் உதவியாக இருக்கின்றன.

## வகை
சாட்சிகளில் பல வகைகள் உள்ளன. நேரில் பார்த்த சாட்சி என்பவர் ஒரு சம்பவம் நடக்கும்போது அந்த இடத்திலேயே இருந்தவர் ஆவார். நிபுணர் சாட்சி என்பவர் ஒரு குறிப்பிட்ட துறையில், அதாவது மருத்துவம் அல்லது அறிவியல் துறையில் ஆழ்ந்த அறிவு பெற்று, அதன் அடிப்படையில் கருத்துகளை வழங்குபவர் ஆவார். எடுத்துக்காட்டாக, ஒரு விபத்து நடந்த இடத்தில் இருந்த வழிப்போக்கர் நேரில் பார்த்த சாட்சி ஆவார்; அதே நேரத்தில் அந்த விபத்தில் ஏற்பட்ட காயங்களின் தன்மையை விளக்கும் மருத்துவர் நிபுணர் சாட்சி ஆவார். மற்றுமொரு உதாரணமாக, ஒரு சொத்து தொடர்பான வழக்கில் அந்தப் பத்திரத்தில் கையொப்பமிட்டவர்கள் சாட்சிகளாகக் கருதப்படுவார்கள்.

## உறுதிமொழி
நீதிமன்ற நடைமுறைகளில் சாட்சிகள் ஒரு உறுதிமொழி எடுத்த பின்னரே தங்களுக்குத் தெரிந்த தகவல்களைக் கூற வேண்டும். ஒரு சாட்சி தவறான தகவலை அல்லது பொய்ச் சாட்சியத்தை அளித்தால் அது சட்டப்படி தண்டனைக்குரிய குற்றமாகும். சில நேரங்களில் சாட்சிகளுக்கு அச்சுறுத்தல் ஏற்படும்போது அவர்களுக்குப் பாதுகாப்பு அளிக்கப்பட வேண்டும் என்பதும் சட்ட விதிகளில் ஒன்றாக உள்ளது. சாட்சியம் என்பது வெறும் வாய்மொழித் தகவலாக மட்டுமல்லாமல், ஆவணங்கள் அல்லது புகைப்படங்கள் மூலமாகவும் சமர்ப்பிக்கப்படலாம். வரலாற்று ரீதியாகப் பார்க்கும்போது, பண்டைய காலத்திலிருந்தே சமூகப் பிரச்சனைகளைத் தீர்ப்பதில் சாட்சிகளின் வாக்குமூலங்கள் முதன்மையான இடத்தைப் பெற்றுள்ளன.

## குறுக்கு விசாரணை
பல்வேறு நாடுகளில் சாட்சிகளுக்கான சட்டங்கள் காலத்திற்கு ஏற்ப மாற்றப்பட்டு வருகின்றன. உதாரணமாக, 1872 ஆம் ஆண்டு உருவாக்கப்பட்ட இந்தியச் சாட்சிச் சட்டம் இன்றும் பல திருத்தங்களுடன் நடைமுறையில் உள்ளது. நவீன காலத்தில் தொழில்நுட்ப வளர்ச்சியால் காணொளி காட்சி மூலமாகவும் சாட்சியங்கள் பதிவு செய்யப்படுகின்றன. ஒரு வழக்கில் சாட்சியத்தின் நம்பகத்தன்மையை உறுதி செய்யக் குறுக்கு விசாரணை என்ற முறையும் பின்பற்றப்படுகிறது. இதன் மூலம் சாட்சி சொல்லும் தகவல்களில் உள்ள முரண்பாடுகள் கண்டறியப்பட்டு உண்மையான நீதி வழங்கப்படுகிறது. ஒரு சமூகத்தில் அமைதியையும் சட்ட ஒழுங்கையும் பேணுவதற்கு நேர்மையான சாட்சிகள் மிகவும் அவசியம்.

## மேற்கோள்கள்

பகுப்பு:சட்டம்
தோ. ந. சிவசுப்பிரமணியன்

**தோ. ந. சிவசுப்பிரமணியன்** (*T. N. Sivasubramanian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கரூர் மாவட்டம் புகலூர் பகுதியினைச் சேர்ந்தவர். இவர் இளநிலை பொறியியல் கல்வியினை முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1949 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
முதல் மனிதன் (புதினம்)

**முதல் மனிதன்** (*The First Man*, பிரான்சிய மொழி: *Le Premier homme* ) என்பது அல்பேர்ட் காம்யுனின் முடிக்கப்படாத இறுதி புதினமாகும்.

1960 சனவரி 4 அன்று, தனது நாற்பத்தாறாவது வயதில், காம்யு ஒரு மகிழுந்து விபத்தில் இறந்தார். காம்யு தனது மரணத்திற்கு முன்பு எழுதிக் கொண்டிருந்த சுயசரிதை  புதினமாக தி *ஃபர்ஸ்ட் மேன்* நூலின் முழுமையற்ற கையெழுத்துப் பிரதி, விபத்து நடந்த இடத்தில் சேற்றில் கண்டெடுக்கப்பட்டது. பின்னர் காம்யுனின் மகள் கேத்தரின் காம்யுன் அந்தக் கையெழுத்துப் பிரதியை தட்டச்சு செய்து, 1994 இல் நூலாக வெளியிட்டார். இதுவே அவரது தலைசிறந்த படைப்பாக அமையும் என்று கேத்தரின் நம்பினார். சில விமர்சகர்கள், இது முழுமையற்று இருந்தபோதிலும், அவரது கருத்துடன் உடன்பட்டனர். காம்யுவின் மற்ற புதினங்களின் நிதானமான தன்மையிலிருந்து மாறுபட்டு, இதில் காணப்படும் சிறுவயதின் உடல்ரீதியான சுறுசுறுப்பையும் கட்டுப்பாடற்ற உளவியலையும் அவர்கள் முக்கிய காரணமாகக் குறிப்பிட்டனர்.

## கதைச் சுருக்கம்
1913 இல் அல்சீரியாவில் ஒரு பனிக்காலத்தில் பிரசவ நேரத்தில் இருக்கும் மனைவியுடன் ஒரு இளம் கனவானின் குதிரை வண்டிப் பயணத்தில் இக்கதை துவங்குகிறது. வேலை நிமித்தமாக சொலபினோ என்ற சிற்றூருக்கு வரும் அந்த இளம் கனவானின் பெயர் ஹென்றி கோர்மேரி அவன் மனைவியின் பெயர் லூசி. அந்த சிற்றூருக்கு வந்து சேர்ந்த சிறிது நேரத்திலேயே லூசி, ழான் கோர்மெரி என்ற குழந்தையைப் பெற்றெருக்கிறாள். இந்தப் புதினம் ழான் கோர்மெரியின் பிறப்பு முதல் அல்ஜியர்சில் உள்ள லைசீ அல்லது மேல்நிலைப் பள்ளியில் அவன் படித்த ஆண்டுகள் வரையிலான பால்ய நினைவுகளும், தன் தந்தையைப் பற்றிய தேடலும், அவன் தாக்கம் பெற்ற மனிதர்களைப் பற்றிய என்னங்களுமே இப்புதினம். புதினத்தின் முதல் அத்தியாயம் 1913 இல் கதையின் நாயகனான ழான் கோர்மெரியின் பிறப்புடன் முடிவடைகிறது. அடுத்த அத்தியாயம் 1954 இல், நாயகனின் 41 வயதில் பிரான்ணில் துவங்குகிறது. நாயகனின் தந்தை அவனுக்கு ஒரு வயது இருக்கும்போது அவனையும், வாய் பேசமுடியாத அவனது தாயையும் தவிக்கவிட்டு பிரான்சில் நடந்த ஒரு போரில் இறந்ததை வாசகர்கள் அறிய முடிகிறது. தந்தை இறந்தது குறித்து அறிய தந்தையின் கல்லறைக்கு நாயகன் செல்கிறான். தன் தந்தை 29 வயதில் இறந்ததை கல்லறையில் படிக்கிறான். அது அவனை பெருமளவில் பாதிக்கிறது. 29 வயதில் இறந்துவிட்ட தன் தந்தையைவிட 41 வயதான தான், வயதானவன் என்று எண்ணுகிறான். அல்ஜீரியாவில் சொந்த ஊரில் வாழும் வாய் பேச முடியாத தன் தாயைக் காணச் செல்கிறான். ஊருக்கு வந்தவுடன்  குழந்தைப் பருவம், பள்ளி நாட்கள் போன்ற நாயகனின் பால்ய நினைவுகள் மீதிக் கதையை ஆக்கிரமிக்கின்றன. இது ஒரு பரந்த ஆப்பிரிக்க நிலப்பரப்பில் குடியேறிய விருந்தோம்பல் அற்ற மக்களின் வரலாற்றைப் பற்றியது. ஒரு 'தாய்' நாட்டிற்கும் அதன் குடியேற்றவாசிகளுக்கும் இடையிலான சிக்கலான உறவைப் பற்றியது, அத்துடன் போர் மற்றும் அரசியல் புரட்சியின் நெருக்கமான விளைவுகளைப் பற்றியதுமாகும். 

## கதாபாத்திரங்கள்

* **ழான் கோர்மெரி** – கதையின்  கதாநாயகன். அவன் ஒரு ஏழைக் குடும்பத்தில் வளர்கிறான்.
* **கேத்தரின் கோர்மெரி** – ஜாக்ஸின் தாய், அவர் "படிப்பறிவற்றவர், காது கேளாதவர்." ஜாக் அவரினம் அன்பாக இருக்கிறான். மேலும் தனது இளமைப் பருவத்தில் அவளைப் பார்க்கச் செல்கிறான்.
* **பியர்** - ஜாக்ஸின் பால்ய நண்பன். அவன் ஜாக்குவசுடன் சேர்ந்து தொடக்கப் பள்ளியையும் உயர்நிலைப் பள்ளியையும் முடித்தான். 

## திரைப்படத் தழுவல்
இந்தப் புதினத்தைத் தழுவி, கியானி அமெலியோ இயக்கக்கத்தில், ஜாக்ஸ் கேம்ப்ளின் நடிப்பில், 2011 இல் திரைப்படம் வெளியானது.

## மேற்கோள்கள்

பகுப்பு:பிரெஞ்சு நூல்கள்
பகுப்பு:1994 நூல்கள்
யுரேனைல் புரோமைடு

**யுரேனைல் புரோமைடு** (*Uranyl bromide*) என்பது UO2Br2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனியம், ஆக்சிசன், புரோமின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
கரிக்குழியில் உள்ள UO2 சேர்மத்தின் மீது புரோமின் நீராவியை செலுத்துவதன் மூலம் யுரேனைல் புரோமைடைப் பெறலாம். உருவாக்கப்பட்ட யுரேனைல் புரோமைடு ஈதரைக் கொண்டு பிரித்தெடுக்கப்படுகிறது.

## இயற்பியல் பண்புகள்
யுரேனைல் புரோமைடு சேர்மம் நன்றாகக் கரையக்கூடியதாகும். நீர் உறிஞ்சும் தன்மை கொண்டது. நீரில் அடர் சிவப்பு நிற கரைசல்களை உருவாக்குகிறது. யுரேனைல் புரோமைடு ஆக்சிசன் கொண்ட ஈந்தணைவிகளுடன் ஒருங்கிணைப்புச் சேர்மங்களை உருவாக்குவதாக அறியப்படுகிறது.

## மேற்கோள்கள்


பகுப்பு:யுரேனியம் சேர்மங்கள்
பகுப்பு:ஆக்சிபுரோமைடுகள்
புளுட்டோனைல் புளோரைடு

**புளுட்டோனைல் புளோரைடு** (*Plutonyl fluoride*) என்பது PuO2F2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியம், ஆக்சிசன், புளோரின் ஆகிய தனிமங்கள் சேர்ந்து இச்சேர்மம் உருவாகிறது.  முதன்முதலில் 1961 ஆம் ஆண்டில் அலெஞ்சிகோவா மற்றும் பலரால் புளுட்டோனைல் புளோரைடு தனிமைப்படுத்தப்பட்டது.

## தயாரிப்பு
புளுட்டோனியம் எக்சாபுளோரைடை மெதுவாக நீராற்பகுப்பு செய்வதன் மூலம் புளுட்டோனைல் புளோரைடைத் தயாரிக்கலாம்.

::PuF6 (வாயு) + 2 H2O (வாயு) → PuO2F2 (திண்மம்) + 4 HF (வாயு)

## இயற்பியல் பண்புகள்
புளுட்டோனைல் புளோரைடு தண்ணீரில் கரையும். கரைசல்கள் இளஞ்சிவப்பு முதல் ரோசா நிறத்தைக் கொண்டுள்ளன

## வேதிப்பண்புகள்
ஐதரோபுளோரிக் அமிலக் கரைசலில், PuO2F2 ஒரு நீரேற்று, PuO2F2 H2O சேர்மத்தை உருவாக்குகிறது, மேலும் HF அடங்கிய PuO2F2 HF 4H2O சேர்மத்தை  இணைக்கும் ஒரு திடப்பொருளை உருவாக்குகிறது:

## மேற்கோள்கள்


பகுப்பு:புளுட்டோனியம் சேர்மங்கள்
பகுப்பு:ஆக்சிபுளோரைடுகள்